Projektas

Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2020 M. KOVO 10 D. NUTARIMO NR. 198 „DĖL LIETUVOS RESPUBLIKOS ŽEMĖS GELMIŲ ĮSTATYMO ĮGYVENDINIMO“ PAKEITIMO

2022 m.	d. Nr.

Vilnius

Lietuvos Respublikos Vyriausybė nutaria:

1.	Pakeisti Žemės gelmių registro nuostatus, patvirtintus Lietuvos Respublikos Vyriausybės 2020 m. rugpjūčio 12 d. nutarimu Nr. 901 „Dėl Lietuvos Respublikos Vyriausybės 2020 m. kovo 10 d. nutarimo Nr. 198 „Dėl Lietuvos Respublikos žemės gelmių įstatymo įgyvendinimo“ pakeitimo“:

1.1.	Papildyti 22.6 papunkčiu:

„22.6. Asmenys, nurodyti Lietuvos Respublikos gėlo požeminio vandens gavybos gręžinių įteisinimo laikinojo įstatymo 3 straipsnio 2 dalyje, šios dalies 2 punkte nustatytu atveju teikia Nuostatų 19.1–19.8 papunkčiuose nurodytus duomenis.“

1.2.	Pakeisti 48.5 papunktį ir jį išdėstyti taip:

„48.5. Nekilnojamojo turto registro – žemės sklypo kadastro duomenys (kadastro vietovės kodas, kadastro bloko kodas, žemės sklypo kadastro numeris, unikalus žemės sklypo numeris), nekilnojamojo turto kadastro žemėlapio duomenys – Nuostatų 17.4, 18.4, 19.2 ir 20.2 papunkčiuose nurodytiems duomenims tvarkyti; daiktinių teisių turėtojų duomenys (fizinio asmens vardas, pavardė, asmens kodas; juridinio asmens pavadinimas, teisinė forma, kodas) – Nuostatų 18.5, 19.8 ir 20.7 papunkčiuose nurodytiems duomenims tvarkyti.“

1.3.	Pripažinti netekusiu galios 22.6 papunktį.

2.	Nustatyti, kad:

2.1.	šio nutarimo 1.1 papunktis įsigalioja 2023 m. sausio 1 d.

2.2.	šio nutarimo 1.3 papunktis įsigalioja 2025 m. gegužes 1 d.

Ministras Pirmininkas

Aplinkos ministras